Vino se rodi v vinogradu, ki ponuja več možnih rokov trgatve in stopenj zrelosti grozdja glede na želene stile vina.

Odločitev o primernem trenutku trgatve grozdja naj temelji na zanesljivih podatkih spremljanja razvoja teže grozdnih jagod, vsebnosti sladkorja, titracijskih kislin, pH, jabolčne in vinske kisline, kalija, meritev polifenolnega potenciala, YAN, FAN …

**Izražanje sladkorja** : v skladu z Odredbo o merskih enotah (Ur. l. RS, št. 26/01 in 190/09), kjer enota Oechsle ni naveden kot izjema, se le ta enota ne sme uporabljati v predpisih, ki jih izdajo pristojni ministri (6. člen Odredbe), lahko so navedeni poleg dovoljenih enot v oklepaju. Dovoljene enote v tem primeru bi lahko bile npr.: masni delež v odstotkih, koncentracija sladkorja v g/L). Povezava na Odredbo: [http://www.pisrs.si/Pis.web/pregledPredpisa?id=ODRE1611#](http://www.pisrs.si/Pis.web/pregledPredpisa?id=ODRE1611)

Še povezava na korelacijsko tabelo med različnimi enotami za sladkor in za preračun potencialnega alkohola : <https://www.uradni-list.si/files/RS_-2004-043-01930-OB~P001-0000.PDF> ( brix = procent saharoze).

**Nalaganje sladkorja** se izraža v **mg sladkorja/grozdno jagodo** in je nov pristop spremljanja dozorevanja grozdja in določanja optimalnega roka trgatve za določen stil vina.

Začne se z mehčanjem jagode, ko začnejo vanjo intenzivno dotekati sladkorji. Na dan se jih v grozdno jagodo naloži v povprečju 6-8 mg in doseže plato, ko je hitrost nalaganja manj kot 3 mg sladkorja/jagodo/dan (približno 20g/jagodo/teden).

Dinamika nalaganja sladkorjev v grozdni jagodi je močno povezana s preskrbo z vodo, zato se ta krivulja v primeru vodnih stresov spremeni.

**YAN** ([Yeast](https://www.google.com/search?client=firefox-b-ab&q=yeast+assimilable+nitrogen&spell=1&sa=X&ved=0ahUKEwiEi7PytOrcAhWpw6YKHSnuCA0QkeECCCQoAA) Asimilable Nitrogen))je kratica za kvasovkam dostopen dušik**,** imenujemo ga tudi asimilativni dušik. Vključuje dve obliki dušika, ki ga kvasovke potrebujejo za izvedbo alkoholnega vrenja : amonijev ion in prosti aminokislinski dušik (**FAN** – Free Amino Nitroden).

Izraža se v mg/l, minimalna potrebna vrednost je okrog 140 mg/l pri 21 Brix in okrog 250mg/l pri 23 Brix.